## La creació d'empreses a la Comunitat registra un augment del 18 %, superior a l'estatal, que se situa en l'11,3 %

*** La Comunitat Valenciana és la quarta autonomia en creació de societats mercantils després de Madrid (15.648), Catalunya (13.312) i Andalusia (12.320)**

En la Comunitat Valenciana, al juliol d'enguany, s'han creat un total de 1.077 empreses (societats mercantils). Per províncies, se'n van crear 498 a Alacant; 107, a Castelló, i 472, a València. En el conjunt d'Espanya la xifra de societats mercantils creades s'eleva a 8.292.

La Comunitat és la quarta regió en creació de societats després de Madrid (1.938), Catalunya (1.653) i Andalusia (1.359). En relació amb el mateix mes de l'últim any, és a dir, juliol del 2022, s'ha registrat un augment del 15,2 %, és a dir, un percentatge similar a l'estatal, que se situa en el 15,4 %.

En el primer semestre de l'any, de gener a juliol, en la Comunitat s'han creat un total de 8.732 empreses. Per províncies, Alacant en va sumar 3.691; Castelló en va tindre 756 de noves i València, 4.285. En el conjunt d'Espanya la xifra s'eleva a 69.227 societats.

De nou la Comunitat Valenciana és la quarta regió en creació de societats mercantils després de Madrid (15.648), Catalunya (13.312) i Andalusia (12.320). Ara bé, en relació amb el mateix període de l'últim any (gener-juliol 2022), la creació de societats en la Comunitat registra un augment del 18,0 %, superior a l'estatal, que va ser de l'11,3 %.

Paral·lelament, en la Comunitat, de gener a juliol, els dos inclosos, s'han dissolt un total de 1.185 societats mercantils. Per províncies, a Alacant n'han sigut 664; 263, a Castelló, i 258, a València. Comparant estes xifres amb les del mateix període de l'últim any (2022), la dissolució de societats mercantils en la Comunitat Valenciana registra un descens del -8,2 %, enfront de l'estancament estatal, que es queda en 0,0 %. Cal afegir-hi que, de les 1.185 empreses dissoltes, 911 ho han fet per causes voluntàries; 96, per fusió, i 178, per altres motius.

Només durant el mes de juliol en la Comunitat s'han dissolt un total de 99 empreses. Per províncies, a Alacant ho van fer un total de 50; 21 a Castelló i 28 a València. A Espanya, la xifra s'eleva a 1.546. Respecte al mateix mes de l'últim any (juliol 22), la dissolució de societats mercantils en la Comunitat registra un descens (-42,8 %), molt superior a l'estatal (-4,8 %). De les 99 empreses dissoltes, 70 ho han fet per causes voluntàries; 7, per fusió, i 22, per altres motius.

Fecha: 11/09/2023